作者:不詳
標題:句
內容:庭空客散人歸後，畫堂半掩朱簾。林風淅淅夜厭厭，春光鎮在人空老，新愁往恨何窮。金窗力困起還慵。一聲羌笛，驚起醉怡容。（李後主《臨江仙》。前後兩調，各逸其半）尋春須是陽春早，看花莫待花枝老。帝鄉煙雨鎖春愁，故國山川空淚眼。（吳越王錢俶。《木蘭花》）金鳳欲飛遭掣搦，情脈脈。看即玉樓雲雨隔。桃李不須誇爛熳，已輸了風吹一半。學著荷衣還可喜，年少多來有幾？自古閒愁無際。初離蜀道心將碎，離恨綿綿。春日如年，馬上時時聞杜鵑。